এডভোকেট কিশোরী পদ দেব শ্যামল মারা গেছেন
মৌলভীবাজার জেলা আইনজীবী সমিতির সিনিয়র সদস্য ও মৌলভীবাজার জেলা খেলাঘরের সাবেক সিনিয়র সহ-সভাপতি এডভোকেট কিশোরিপদ দেব (৬৭) মারা গেছেন।
গত রোবার দিবাগত মধ্যরাতে হৃদরোগে আক্রান্ত হয়ে তিনি মৃত্যু বরণ করেন। মঙ্গলবার মৌলভীবাজারে তার সম্মানে ফুলকোর্ট রেভারেন্স অনুষ্ঠিত হবে বলে জানিয়েছে মৌলভীবাজার জেলা আইনজীবী সমিতির সভাপতি এডভোকেট রমাকান্ত দাশগুপ্ত।
তিনি ডায়াবেটিস ও হৃদরোগে ভোগছিলেন। তার ১স্ত্রী, ১পুত্র ও ১কন্যা রয়েছে। তার এক ভাই শহীদ গৌরাপদ দেব কানু মুক্তিযুদ্ধে শহীদ ।
এডভোকেট কিশোরী পদ দেব শ্যামল দীর্ঘ দিন ধরে ‘মাসিক গৌরবাণী’ নামে একটি পত্রিকার সম্পাদনা করেছেন। এছাড়া তিনি ছাত্রজীবনে ছাত্র ইউনিয়নের রাজনীতির সাথে সম্পৃক্ত ছিলেন। পরবর্তীতে খেলাঘর আন্দোলনে যুক্ত হন এবং উত্তরণ খেলাঘর আসরের প্রতিষ্ঠাতা সংগঠক ছিলেন। তিনি মৌলভীবাজার পাবলিক লাইব্রেরীর সাধারণ সম্পাদকসহ বিভিন্ন পদে দায়িত্ব পালন করেন।
এডভোকেট কিশোরী পদ দেব শ্যামলের মরদেহ দেখতে সকালে তার বাস ভবনে যান জেলা আওয়ামীলী সভাপতি ও মৌলভীবাজার-৩ আসনের সংসদ সদস্য নেছার আহমদ, মৌলভীবাজারের জেলা ও দায়রা জজ আল মাহমুদ ফায়জুল করিম, মৌলভীবাজার পৌরসভার মেয়র ফজলুর রহমানসহ বিভিন্ন শ্রেণিপেশার লোকজন।



মৌলভীবাজার জেলা আইনজীবী সমিতির সিনিয়র সদস্য ও মৌলভীবাজার জেলা খেলাঘরের সাবেক সিনিয়র সহ-সভাপতি এডভোকেট কিশোরিপদ দেব (৬৭) মারা গেছেন।